O Γ. Κοντογιώργης, στην καλύτερη μονογραφία της Ελληνικής ιστοριογραφίας για τον κοινοτικό θεσμό διακρίνει τις Χριστιανικές κοινότητες σε δύο βασικές κατηγορίες: Τις κοινότητες με ισχυρή Οθωμανική παρουσία, όπου οι αντιπρόσωποι των Οθωμανών δικαιούχων των φορολογικών προσόδων ασκούν πραγματικές δημοσιονομικές εξουσίες πάνω στους Χριστιανούς, όπως στην Άμφισσα, σύμφωνα με μία πηγή του τέλους του 18ου αιώνα, ή στη Σάμο τα τελευταία προεπαναστατικά χρόνια και τις κοινότητες με χαλαρή οθωμανική παρουσία, όπως ήταν τα περισσότερα νησιά του Αιγαίου.